มอนิเตอร์สถานการณ์สื่อ หลังประกาศ พ.ร.ก. ฉุกเฉินที่มีความร้ายแรง
เวลาประมาณ 19.02 น. บริการข่าวการเมืองผ่านมือถือของไทยเรดนิวส์ ส่งข้อความ รัฐบาลประกาศ พรก. ฉุกเฉิน ให้งดข่าว SMS แดงทั้งหมด ขออภัยสมาชิกไทยเรดนิวส์ผู้สื่อข่าวรายงานว่าได้ติดต่อไปยังคอลเซ็นเตอร์ของไทยเรดนิวส์ แต่ไม่มีผู้รับโทรศัพท์เมื่อเวลาประมาณ 19.45น.หลังการประกาศ พ.ร.ก.ฉุกเฉิน โทรทัศน์สีกองทัพบกช่อง 7 รายงานข่าวว่า สถานีวิทยุโทรทัศน์แห่งประเทศไทย ช่อง 11 (สทท.11) หรือเอ็นบีที ซึ่งเคยถูกกลุ่มคนเสื้อแดงไปปิดล้อม เมื่อวันที่ 3 เม.ย.ที่ผ่านมา ได้ย้ายสถานที่ออกอากาศไปยังกรมทหารราบที่ 11 รักษาพระองค์แล้ว ณัฐวุฒิ ไสยเกื้อ แกนนำ นปช. ประกาศบนเวที นปช. ที่แยกราชประสงค์ ระดมกำลังคนเสื้อแดงไปเสริมที่สถานีดาวเทียมไทยคม หลังบางส่วนไปปักหลักแล้วตั้งแต่ช่วงสายวันนี้ เนื่องจากเกรงว่าจะมีการนำกำลังทหารบังคับให้ไทยคมตัดสัญญาณสถานีโทรทัศน์พีเพิลชาแนลคลื่นวิทยุ FM 97.25 วิทยุประชาชนคนเสื้อแดงสมุทรปราการ ถูกแทรกสัญญาณอย่างรุนแรง สัญญาณโทรทัศน์ดาวเทียมพีเพิลชาแนลในบางจุดขาดหายไป ทำให้ไม่สามารถรับชมได้ เจ้าหน้าที่ไทยคมแจ้งว่า ยังไม่ได้ตัดสัญญาณพีทีวี แต่เจอคลื่นรบกวน ผู้สื่อข่าวประชาไทได้รับแจ้งว่าขณะนี้ วิทยชุมชนในเขตกรุงเทพมหานครหลายสถานีรับได้เพียงสัญญาณจากสถานีวิทยุร่วมด้วยช่วยกัน
 ไทยเรดนิวส์งดส่ง SMS เวลาประมาณ 19.02 น. บริการข่าวการเมืองผ่านมือถือของไทยเรดนิวส์ ส่งข้อความ รัฐบาลประกาศ พรก.